钦定古今图书集成/明伦汇编/官常典/第562卷 > 崔弘礼
## 钦定古今图书集成/明伦汇编/官常典/第562卷 > 崔弘礼

按《唐书》本传：“弘礼，字从周，系出博陵，北齐左仆射怀
远六世孙。磊磊有大志，通兵略。过宣武，从刘元佐猎
夷门，元佐酒酣，顾曰：‘崔生独不知此乐耶’？弘礼笑曰：
‘我固喜武，请为公欢’。元佐臂鹰与弘礼驰逐，急缓在
手，一军惊曰：‘安得此奇客’！元佐大悦，欲留之，固辞，厚
为资饷。至京师，所善李观病且死，弘礼殚褚为治丧”，
葬毕乃去。及进士第平，判异等，灵武李栾表为判官，
以亲老不应更署，东都留守吕元膺参谋。时天子讨
蔡，李师道谋袭洛，胁沮朝廷，以释蔡危。弘礼为箝揣
贼情，部分设张，东都卒无患。迁留守判官，擢忻、汾二
州刺史。田弘正请朝，表弘礼徙卫州兼魏博节度副
使。伐李师道，弘正多所咨逮，还魏博。又表为相州刺
史。长庆初，张弘静镇幽州，诏弘礼往副，未及行，军乱，
改绛州刺史。李㝏反于汴，诏徙河南尹，倚以捍贼。迁
河阳节度使，治河内秦渠，溉田千顷，岁收八万斛。徙
华州刺史，改天平节度使。李同捷叛，与李听合师讨
之，至濮州，大将李万瑀、刘采拥兵自固。弘礼表万瑀
守沂州，采守黄州，夺其兵，击贼禹城，破之，获铠装数
十万。时徐泗节度使王智兴檄兖、海、郓、曹、淄青当徐
道者，出车五千乘，转粟馈军。弘礼度道远，乃自兖开
肓山故渠，自黄队扺青丘，师入大济。李祐以郑滑兵
三千入齐而溃，弘礼悉斩之，为出郓兵二千，祐遂大
破贼，尸藉十馀里。祐望郓拜曰：“活我者，崔公也。”加检
校尚书左仆射，徙东都留守。召还，以病自乞，改刑部